Șase locuri de joacă vor fi amenajate, în 2024, în Ploiești. Bugetul alocat pentru proiectarea și execuția lucrărilor este de 600.000 de lei.
Un ploieștean a reclamat, la finele lunii februarie, starea jalnică a unui loc de joacă situat pe strada Cantacuzino, din spatele blocului 208 A.
La acea dată, Observatorulph.ro a solicitat un punct de vedere Primăriei Ploiești cu privire la situația locului de joacă, dar și lista locurilor de joacă prevăzute a fi reabilitate/modernizate în 2024 cu fonduri de la bugetul local.
Citește și: Imagini cu locul de joacă de pe strada Cantacuzino din Ploiești: "Arată ca după război!"
În răspunsul transmis, Primăria Ploiești a anunțat că, în ședința Consiliului Local din 12.02.2024, consilierii locali au aprobat suma de 600.000 de lei pentru amenajarea a șase locuri de joacă (proiectare și execuție).
- loc de joacă – Cartierul Peneș Curcanul
- loc de joacă – strada Petrochimiștilor
- loc de joacă – strada Ghimpați
- loc de joacă – strada Salcâmilor
- loc de joacă – strada Jianu
- loc de joacă – strada Eremia Grigorescu